Title: Upute za polaznike
Course: Sigurnost na Internetu > Section: Upute

Upute za polaznike tečaja

Namjena online tečaja

Dragi učenici,

dobrodošli na online tečaj „Sigurnost na Internetu“.

Kao što sam naziv govori namjena ovog tečaja jest da usvojite temeljna znanja o opasnostima koje ugrožavaju vaše sigurno putovanje Internetom te načine kako da otklonite te opasnosti.

Osim samog sadržaja tečaja, namjena ovog tečaja jest i upoznavanje novog suvremenog modela poučavanja s kojim ćete se susretati kroz daljnje obrazovanje.

Ciljevi tečaja

Pohađanjem ovog tečaja učenici će:

    - Upoznati novi online model poučavanja i rada u online radnom okruženju
    - Upoznati različite vrste zlonamjernih štetnih programa te kako se zaštititi od njih
    - Upoznati nedostatke društvenih mreža te kako zaštititi osobne podatke na njima
    - koristiti različite web 2.0 alate

Način učenja

Predviđena strategija rada na tečaju je samostalan rad.

Tečaju možete pristupati neograničen broj puta te nesmetano raditi na njemu u vrijeme kada to vama najviše odgovara.

Struktura i sadržaj tečaja

Cjelokupan sadržaj tečaja biti će prikazan na početnoj stranici tj. naslovnoj stranici tečaja postepeno tijekom realizacije tečaja.

Tečaj će trajati tijekom četiri tjedna.

1. U prvom tjednu učenici će se upoznavati sa Moodle radnim okruženjem -  "online učionicom".

2. Drugi tjedan predviđen je za

- usavajanje novih sadržaja proučavanjem lekcije „Sigurnost na Internetu“ ,

- rješavanje kvizova, samoprovjera i provjera putem različitih igara

- pregledavanje dodatnih izvora te primjera opasnosti na Internetu iz našeg bliskog okruženja

- te za diskusiju "Internet je siguran medij" putem koje ćete iznijeti svoje stavove na temelju stečenog znanja  .

3. Treći tjedan je predviđen za provjeru znanja rješavanjem testa

4. Četvrti tjedan predviđen je za

- uključivanje u nacionalnu kampanju "NE govoru mržnje na Internetu" na osmislite svoj slogan za kampanju

- inesete svoje stavove i  razmišljanja o e-učenju rješavanjem ankete

Pomoćni sadržaji u tečaju

    - Unutar tečaja predviđena je uporaba rječnika koji sadrži pojmove koji se spominju u lekciji te olakšavaju razumijevanje i praćenje tečaja. Rječnik sadrži abecedni popis pojmova navedenih u sadržaju lekcija tečaja te kratke definicije pojmova ograničene na stručne izraze spomenute u tečaju. Klikom na ključni pojam u tekstu neke lekcije, otvara se zaseban prozor s njegovom definicijom navedenom u rječniku.
    - Osim rječnika, tečaj sadrži kalendar preko kojega učenici mogu pratiti vremensku skalu svojih obveza unutar tečaja.
    - Također, tečaj sadrži komunikacijske alate forum, chat i e-mail za komunikaciju s mentorom i ostalim učenicima unutar grupe
    - Za usvajanje i ponavljanje znanja na raspolaganju su igre u Moodle-u: vješalo, milijunaš i križaljka
    - Za izvršavanje određenih aktivnosti u 4. tjednu koristiti će se web 2.0 alati Stickymoose, Linoit i Glogster